Source: http://www.toppravo.sk/odmietnutie-ockovania-z-dovodu-svetskej-vyhrady-svedomia/
Timestamp: 2017-09-24 17:26:20+00:00

Document:
Odmietnutie očkovania - výhraday svedomia | topPravo.sk
28. januára 2016 16. februára 2016 topPravo.skObčianske právo, Rozhodnutia súdov
Ústavný súd ČR vyhovel sťažnosti rodičov maloletej dcéry a zrušil rozsudky súdov, ktorými boli podľa ústavného súdu porušené práva sťažovateľov, právo na slobodu svedomia a právo na spravodlivý proces.
Rodičia dieťaťa boli uznaní vinnými zo spáchania priestupku, ktorého sa dopustili tým, že nesplnili povinnosť nechať dieťa zaočkovať hexavakcínou v stanovenom termíne z dôvodu predchádzania vzniku a šírenia infekčných chorôb. Za priestupok bola každému rodičovi uložená pokuta 6000 Kč, neskôr znížená na sumu 4000 Kč.
Sťažovatelia sa neúspešne bránili žalobou proti rozhodnutiu o uložení pokuty, v ktorej namietali, že sa rozhodli svoju dcéru nenechať očkovať z dôvodu svedomia, svojho etického, racionálneho a filozofického presvedčenia, ako aj z presvedčenia o najlepšom záujme dieťaťa pri ochrane jeho zdravia. Mestský súd v Prahe a Najvyšší správny súd vydali zamietavé rozhodnutia. Rodičia následne podali sťažnosť na Ústavný súd ČR.
Pri preskúmavaní sekulárnej výhrady svedomia ústavný súd prijal všeobecne aplikovateľné závery z nálezu III. ÚS 449/06, ktorý sa zaoberal náboženskou výhradou svedomia ako prejavom vychádzajúcim zo slobody vyznania alebo viery. V tomto prípade rodič odmietol očkovanie maloletej dcéry okrem iného aj z dôvodu, že umožnenie vykonania invazívneho zdravotníckeho zákroku nebolo v súlade s jeho vierou. Ústavný súd uznal, že rodičia môžu odmietnuť povinné očkovanie svojho dieťaťa nielen z náboženských dôvodov a požaduje aby v mimoriadnych prípadoch nebola očkovacia povinnosť sankcionovaná, prípadne inak vynucovaná. V podmienkach sekulárneho štátu, ktorý nie je viazaný na žiadnu náboženskú ideológiu, nie je dôvod robiť zásadný rozdiel medzi náboženskými a svetskými výhradami svedomia.
Súd v rozhodnutí konštatoval, že aj odmietnutie povinného očkovania z dôvodu náboženstva a viery, musí zostať výnimkou a nie všeobecným pravidlom priznaným skupine osôb vyznávajúcich určitú vieru. To isté možno aplikovať aj v prípade, ak má sa osoba svetskú výhradu svedomia voči podrobeniu sa povinnému očkovaniu. Výnimka zo zákonnej povinnosti tú prichádza do úvahy len v mimoriadnych prípadoch (napr. vysoko nežiaduca odozva z predchádzajúcej vakcinácie u tejto osoby, u jej dieťaťa a pod.). Opak by popieral skutočnosť, že povinné očkovanie slúži k ochrane verejného zdravia. Ústavný súd v náleze vytýčil podmienky pre posúdenie oprávnenosti sekulárnej výhrady svedomia voči očkovacej povinnosti a pripomenul, že zo strany súdov musí byť posudzovaná naliehavosť dôvodov a spoločenské následky, ktoré odmietnutie vakcinácie sprevádzajú.
Súd tiež zdôraznil aj skutočnosť, že napriek jeho upozorneniu zákonodarcov (Pl. ÚS 19/14) doteraz neexistuje právna úprava ustanovujúca zodpovednosť štátu za prípadnú ujmu na zdraví vzniknutú povinným očkovaním. Ústavný súd vrátil vec Mestskému súdu v Prahe, ktorý bude pri rozhodovaní viazaný právnym názorom uvedeným v odôvodnení nálezu ÚS.
Rozhodnutie Ústavného súdu ČR neznamená zrušenie povinného očkovania v ČR. Výnimku z povinného očkovania v Čechách majú deti, ktorých zdravotný stav bráni podaniu očkovacej látky alebo deti s preukázanou imunitou proti danej infekcii.
(I. ÚS 1253/14)
Zápis detí do základných škôl až v APRÍLI
Aktivistu Lorenza prepustili na slobodu. Hlina svietil Ficovi do okien
Štyri znaky, že váš vzťah dokáže prežiť neveru
Vyššie ceny masla sú dôsledkom zásahov do trhu
Pred Vianocami bude nedostatok masla, varuje mliekáreň

References: súd 
 súd 
 súd 
 súd 
 súd 
 súd 

Súd 
 súd 

Súd 
 súd